《次韵唐人刘阮五首 其二 刘阮洞中遇诸仙子》
明代·赵完璧

洞绕寒溪古木苍，偶穷云际出微茫。不知天上归蟾窟，疑有人微奏凤簧。

青眼梦中心未稳，瑶池春迩兴初长。匆匆却讶相逢好，自是相逢误二郎。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。